¨

Velkommen til QuickTime 7 - den internationale standard til digitale medier. Brug et par minutter på at læse de vigtige oplysninger nedenfor.

Krav
QuickTime 7.0.2 kræver Mac OS X version 10.3.9 eller en nyere version.

Sørg for, at du har den nyeste opdatering til Mac OS X. Du kan hente den nyeste opdatering ved at vælge Apple > Systemindstillinger og klikke på Softwareopdatering og derefter på Opdater eller Søg nu. Når du installerer en opdatering, er det en god ide at klikke på Opdater eller Søg nu igen for at sikre, at du har hentet alle de nyeste versioner.

Nyheder i QuickTime 7.0.2
QuickTime 7.0.2 indeholder mange vigtige rettelser og forbedringer af kompatibiliteten. Denne opdatering anbefales til alle brugere af QuickTime 7. 

Nyheder i QuickTime 7 Player 
QuickTime 7 Player indeholder mange spændende nye funktioner.
• Understøttelse af H.264-video. Se film, der er oprettet med denne avancerede, standardbaserede codec, som sikrer uovertruffen videokvalitet ved den lavest mulige datahastighed.
• Direkte ændring af størrelse.  Afspilning foregår jævnt, mens du ændrer størrelse på QuickTime Player-vinduet. 
• Streaming uden konfiguration.  Nu bestemmer QuickTime automatisk den bedste forbindelseshastighed til Internet og justerer hastigheden efter behov. Og hvis forbindelsen afbrydes under streaming, genopretter QuickTime automatisk forbindelsen til serveren.
• Surround sound.  QuickTime Player kan nu afspille op til 24 lydkanaler. Med QuickTime 7, din Mac og surround sound-højttalere, får du den fulde effekt af din film eller dit spil med surround sound-lyd. 
• Nye og forbedrede betjeningsmuligheder til afspilning.  Brug de nye A/V-betjeningsmuligheder til at justere indstillingerne, så du får den bedste fremvisning. Du kan nemt justere indstillinger til bl.a. jog-shuttle, afspilningshastighed, bas, diskant og balance. 
• Spotlight-kompatible medier.  Med Mac OS X v10.4 og den nye Spotlight-funktion er det nemt at søge i QuickTime-indhold. Spotlight kan søge efter filmegenskaber som f.eks. kunstner, ophavsret og codec.
• Kompatibilitet med skærmlæser.  Med VoiceOver, som er inkluderet i Mac OS X v10.4, kan synshandicappede brugere få glæde af funktionerne i QuickTime Player. 
• Helt ny indholdsguide.  Med den nye QuickTime-indholdsguide får du adgang til det nyeste indenfor underholdning på Internet.

Nyheder i QuickTime 7 Pro 
QuickTime 7 Pro-brugere får ud over alle de fantastiske funktioner i QuickTime Player også glæde af følgende nye QuickTime Pro-funktioner:
• Lyd- og videooptagelse. Med et iSight- eller et andet FireWire-kamera tilsluttet computeren kan du hurtigt fremstille film, som du kan dele med familie og venner. 
• Dele film.  Du kan nemt oprette en film og sende den via e-post eller publicere den på et websted.  
• Flydende betjeningspanel.  Nem adgang til funktioner som pause, afspil, spol frem, spol tilbage, mens du ser film på fuld skærm.
• Opret H.264-video.  Opret utrolige videoer til alle formål, fra 3G (til mobile enheder) til HD (high definition) og alt ind imellem. 
• Fremstil surround sound-lyd.  Fremstil en indholdsrig multimedieoplevelse ved at føje flere lydkanaler til din film. QuickTime mikser automatisk lyden, så den virker med hver enkelt brugers højttalerindstillinger. 
• Sideløbende eksport.  Eksporter flere arkiver ad gangen - samtidig med at du afspiller eller redigerer. 
• Forbedret filmfremstilling.  Redigeringsopgaver kan nu udføres meget nemmere med nye genvejstaster til start- og slutpunkter.  Derudover er filmegenskaber helt nydesignede, så filmfremstillingen bliver mere enkel og effektiv. 
• Ny AAC-funktion.  Opret AAC-lydarkiver med en gennemgående høj kvalitet fremfor en konstant bithastighed, og opnå en høj lydkvalitet. 
• 3G-streaming.  Opret 3G-arkiver til RTSP-streaming, som virker med håndsæt til 3G-streaming og leveringsarkitekturer.
• Automator-kompatibel. Med Mac OS X v10.4 kan du anvende den brugervenlige grænseflade i Automator til at strømline din QuickTime-arbejdsgang.

Flere oplysninger
Du kan få flere oplysninger om brugen af QuickTime, hvis du åbner QuickTime og vælger Hjælp > Hjælp til QuickTime Player.

Du kan købe QuickTime 7 Pro, hvis du besøger www.apple.com/dk/quicktime eller åbner QuickTime og vælger QuickTime Player > Køb QuickTime Pro.

Du finder det nyeste inden for QuickTime-indhold, hvis du besøger www.apple.com/dk/quicktime eller åbner QuickTime og vælger Vindue > Vis indholdsguide.

Du kan få teknisk support, hvis du besøger www.apple.com/dk/support og vælger QuickTime.

Vigtige oplysninger til QuickTime Pro-brugere
Installering af QuickTime 7 slår QuickTime Pro-funktionerne fra i tidligere versioner af QuickTime. Hvis du fortsætter med installeringen, skal du købe en ny QuickTime 7 Pro-nøgle for at beholde QuickTime Pro-funktionerne. Når du er færdig med at installere, kan du besøge www.apple.com/dk/quicktime og købe en QuickTime 7 Pro-nøgle.

En bemærkning om ophavsret
Programmet kan benyttes til reproduktion af materialer. Du har kun licens til at reproducere materiale, der ikke er beskyttet af ophavsrettigheder, materiale, som du selv har ophavsret til eller materiale, som du er blevet bedt om at reproducere. Hvis du er usikker på, om du har ret til at kopiere noget materiale, bør du søge juridisk assistance.

Om Rolands Sound Set til General MIDI og GS Format
Denne version af QuickTime inkluderer et sæt instrumenter fra Roland Corporation, som udgør et komplet General MIDI-kompatibelt lydsæt. Den har også yderligere lydsæt, der kræves for at oprette et komplet lydsæt, der er kompatibelt med GS Format.

Hvad er GS Format?
GS Format er et sæt standardspecifikationer til lydkilder, der definerer måden, hvorpå multitimbrale lydenheder besvarer MIDI-beskeder. GS Format understøtter General MIDI System Level-1. GS Format definerer også en række andre oplysninger omkring funktionerne i General MIDI. Disse omfatter entydige definitioner, der bruges til lydredigering, effekter og andre specifikationer, som omhandler måden, hvorpå lydenheder besvarer MIDI-beskeder. En enhed, der understøtter GS Format, kan genskabe General MIDI-lydoptagelser og  MIDI-lydoptagelser i GS Format.

Du kan kontakte Roland på følgende adresse:
Roland Corporation
1-4-20 Sonezaki-Shinchi, Kita-ku,
Osaka 530-0002
Japan

Yderligere oplysninger om Roland og firmaets produkter findes på webstedet på http://www.roland.co.jp.

Begrænsninger
Roland forbeholder sig alle rettigheder til Sound Set, som ikke udtrykkeligt gives af Roland Corporation U.S. eller af Apple i henhold til Apples aftale om softwaredistribution.

.Mac er tilgængelig for personer over 13 år. Kræver Internetadgang (evt. mod betaling). Separate gældende betingelser.

©1991-2005 Apple Computer, Inc. 
Apple, Apple-logoet, Macintosh, Power Macintosh og QuickTime er varemærker tilhørende Apple Computer, Inc. og registreret i USA og andre lande. .Mac er et servicemærke tilhørende Apple Computer, Inc. Alle andre varemærker tilhører deres respektive ejere.